CELEX: 32018D0203
Language: bg
Date: 2018-02-09 00:00:00
Title: Решение за изпълнение (ОВППС) 2018/203 на Съвета от 9 февруари 2018 година за прилагане на Решение (ОВППС) 2015/1333 относно ограничителни мерки с оглед на положението в Либия

10.2.2018   
            
            
               BG
            
            
               Официален вестник на Европейския съюз
            
            
               L 38/23
            
         РЕШЕНИЕ ЗА ИЗПЪЛНЕНИЕ (ОВППС) 2018/203 НА СЪВЕТА
   от 9 февруари 2018 година
   за прилагане на Решение (ОВППС) 2015/1333 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1), и по-специално член 12, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 31 юли 2015 г. Съветът прие Решение (ОВППС) 2015/1333.
            
         
               (2)
            
            
               На 2 февруари 2018 г. комитетът към Съвета за сигурност на Организацията на обединените нации, създаден съгласно Резолюция 1970 (2011) на Съвета за сигурност на Организацията на обединените нации, измени вписването относно плавателен съд, за който се прилагат ограничителни мерки.
            
         
               (3)
            
            
               Поради това приложение V към Решение (ОВППС) 2015/1333 следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение V към Решение (ОВППС) 2015/1333 се изменя съгласно приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Брюксел на 9 февруари 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  ОВ L 206, 1.8.2015 г., стр. 34.
   
      ПРИЛОЖЕНИЕ
      В раздел Б (Образувания) от приложение V към Решение (ОВППС) 2015/1333 вписване 1 се заменя със следното:
      
         „1.   Име: NADINE
         
            Известно също като: няма данни Известно преди това като: няма данни Адрес: няма данни Дата на включване в списъка: 21 юли 2017 г. (с изменения от 20 октомври 2017 г., 27 ноември 2017 г., 18 януари 2018 г. и 2 февруари 2018 г.)
         
            Допълнителна информация
         
         ИМО: 8900878. Включено в списъка съгласно точка 10, букви а) и б) от Резолюция 2146 (2014), чийто срок на действие бе удължен и която бе изменена с точка 2 от Резолюция 2362 (2017) (забрана за товарене, транспортиране или разтоварване; забрана за влизане в пристанища). Съгласно точка 11 от Резолюция 2146 това вписване беше подновено от Комитета на 18 януари 2018 г. и е валидно до 17 април 2018 г., освен ако действието му не бъде прекратено по-рано от Комитета съгласно точка 12 от Резолюция 2146. Държава на знамето: Палау. Към 19 януари 2018 г. плавателният съд е локализиран в близост до бреговете на MUSCAT, ОМАН, извън териториалните му води.“